จังหวัดขอนแก่น บุญตักบาตรเพื่อความเป็นสิริมงคลรับปีใหม่ 2565
นายสมศักดิ์ จังตระกุล ผู้ว่าราชการจังหวัดขอนแก่น นำหัวหน้าส่วนราชการ ภาครัฐ ภาคเอกชน ร่วมกันทำบุญตักบาตรพระสงฆ์ 220 รูป รอบบริเวณศาลหลักเมืองขอนแก่น รับความเป็นสิริมงคลเนื่องในวันขึ้นปีใหม่ 2565 ผู้ว่าราชการจังหวัดขอนแก่น กล่าวว่า ในช่วงเช้าวันนี้ มีประชาชนและนักท่องเที่ยวมาร่วมทำบุญตักบาตรเพื่อรับพร รับโชค รับสิ่งดีดีให้เข้ามาสู่ชีวิตในวันแรกของปี พ.ศ.2565 ก่อนที่จะไปท่องเที่ยวตามสถานที่ต่างๆ ในจังหวัดขอนแก่น ทั้งหมู่บ้านงูจงอาง สวนสัตว์ขอนแก่น เขื่อนอุบลรัตน์ วัดต่างๆ ที่มีสิ่งศักดิ์สิทธิ์คู่บ้านคู่เมืองประดิษฐานอยู่ทั่วทั้งจังหวัดขอนแก่น บางส่วนก็เริ่มทยอยเดินทางกลับเพื่อเตรียมตัวทำงาน ซึ่งในปีใหม่นี้ก็ขอให้ทุกคนใช้ชีวิตตั้งอยู่บนความไม่ประมาท ปลอดภัยตลอดการเดินทางและเส้นทางชีวิต ให้พบเจอแต่สิ่งดีดีตลอดปีใหม่ พ.ศ. 2565